Larvurnar gerast síðan fullbúnar. Hendan ringrás tekur á leið 2-3 vikur. Gongdirnar eru oftast millum fingrarnar, um hondliðini, í húðini kring nalvan og á kynsgøgnunum. Umleið 2-6 vikur ganga frá tí, at tú ert smittaður, til skriðin byrjar. Skriðin kann gerast so ringur, at tú klórar, til tað bløðir. Skriðin er ringastur júst har, skrubbmottan er, men tað breiðir seg so við og við til restina av kroppinum. Hvussu smittar skrubb? Skrubb smittar við tættum kropsligum sambandi-serliga í seingjarhitanum. Børn kunnu eisini verða smittað, tá ið tey spæla saman. Tað kann vera tíðarkrevjandi og torført, og tískil kann ein sjúkrasøga og útbrotið vera nøktandi til eina staðfesting av skrubb. Hvør er viðgerðin? Hevur tú illgruna um skrubb, eigur tú at fara til lækna fyri at fáa eina sjúkugreining. Kremið skal vera á í 8-12 tímar, tí verður tilmælt at nýta tað á kvøldi áðrenn songartíð. Minst til, at tú ikki má vaska hendur hetta tíðarskeiðið. Les kunningarlepan, ið fylgir við heiliváginum. Hvør er gongdin eftir lidna viðgerð? Úrslitið av viðgerðini er oftast gott, og tey allarflestu verða frísk, um tey annars fylgja vegleiðingini. Verður tú ikki lekt/ur, kann tað skyldast eini endursmittu. Kunnu børn við skrubb fara á dagstovn? Smittuvandin heldur skjótt uppat, tá tú ert settur í viðgerð. Børn kunnu tískil fara á dagstovn dagin eftir, at viðgerðin er framd. Hvat kann eg gera? Vaska seingjarklæði, klæði og handklæði við 60 ºC Hong klæðir o. a., sum ikki kann vaskast við 60 ºC vekk í eina viku Lufta seingjarútbúnað og legg hann til síðis í eina tíð. Skrubbmotturnar kunnu liva í umleið 2-4 dagar í eitt nú seingjarklæðum